CELEX: 32008R0049
Language: lv
Date: 2008-01-21 00:00:00
Title: Komisijas Regula (EK) Nr. 49/2008 ( 2008. gada 21. janvāris ), ar ko nosaka 2007./2008. tirdzniecības gada 2. periodā pieejamo kukurūzas daudzumu

22.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 17/5
            
         
      KOMISIJAS REGULA (EK) Nr. 49/2008
   (2008. gada 21. janvāris),
   ar ko nosaka 2007./2008. tirdzniecības gada 2. periodā pieejamo kukurūzas daudzumu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1),
   ņemot vēra Komisijas 2000. gada 19. aprīļa Regulu (EK) Nr. 824/2000, kas nosaka kārtību, kādā intervences aģentūras pārņem labību, un analīzes metodes labības kvalitātes noteikšanai (2) un jo īpaši tās 3.a panta 2. punkta otro daļu,
   tā kā:
   
               (1)
            
            
               Regulas (EK) Nr. 824/2000 3.a pantā ir noteikta kārtība, kā attiecībā uz 2007./2008. un 2008./2009. tirdzniecības gadu piešķir intervencei piedāvājamos kukurūzas daudzumus. Daudzumus piešķir divos posmos, t.i., 1. periodā un 2. periodā.
            
         
               (2)
            
            
               Kopējais kukurūzas daudzums, kuru piedāvāja intervencei 1. periodā laikā no 2007. gada 1. augusta līdz 31. decembrim, nepārsniedza Regulas (EK) Nr. 1784/2003 5. panta 1. punktā noteikto ierobežojumu. Tāpēc jāpaziņo kukurūzas daudzums, ko var piedāvāt intervencei 2007./2008. tirdzniecības gada 2. periodā.
            
         
               (3)
            
            
               Atbilstīgi 3.a panta 1. punkta trešajai daļai 2. periods sākas nākamajā dienā pēc tam, kad Eiropas Savienības Oficiālajā Vēstnesī publicē, kāds ir atlikušais daudzums, kas šajā periodā vēl ir pieejams intervencei. Šī diena ir pirmā piedāvājumu iesniegšanas diena visās dalībvalstīs, un šis periods noslēdzas vēlākais 30. aprīlī Grieķijā, Spānijā, Itālijā un Portugālē, 30. jūnijā Zviedrijā un 31. maijā pārējās dalībvalstīs. Tādēļ šajā sakarā ir jāparedz, ka šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
            
         IR PIEŅĒMUSI ŠO REGULU.
   1. pants
   Kukurūzas daudzums, kuru saskaņā ar Regulas (EK) Nr. 824/2000 3.a pantu var piedāvāt intervencei 2007./2008. tirdzniecības gada 2. periodā, ir 1 500 000 tonnu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 21. janvārī
      
         
            Komisijas vārdā —
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 270, 21.10.2003., 78. lpp. Regulā jaunākie grozījumi izdarīti ar Regulu (EK) Nr. 735/2007 (OV L 169, 29.6.2007., 6. lpp.).
   
      (2)  OV L 100, 20.4.2000., 31. lpp. Regulā jaunākie grozījumi izdarīti ar Regulu (EK) Nr. 883/2007 (OV L 195, 27.7.2007., 3. lpp.).